GLAND ยิ้ม! ค่าเช่าหนุนกำไร Q3/59 เพิ่มเป็น 359.70 ลบ. โต 48 %
GLAND ยิ้ม! ค่าเช่าหนุนกำไร Q3/59 เพิ่มเป็น 359.70 ลบ. โต 48 %
8 พ.ย. 2559

บริษัท แกรนด์ คาแนล แลนด์ จำกัด (มหาชน) หรือ GLAND รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 359.70 ล้านบาท หรือมีกำไรสุทธิ 0.061 บาทต่อหุ้น เพิ่มขึ้น 48% จากช่วงเดียวกันของปีก่อนที่มีกำไรสุทธิ 242.08 ล้านบาท หรือมีกำไรสุทธิ 0.041 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทฯเปิดให้บริการอาคารสำนักงานให้เช่า เพิ่มขึ้น เฉพาะส่วน South Wing ของอาคาร G Tower ในงวดนี้ทำให้อาคาร G Tower (เฉพาะส่วน South Wing ) มีมูลค่ายุติธรรม เพิ่มขึ้น 315.16 ล้านบาท ซึ่งนับเป็น อาคารสำนักงานให้เช่า โครงการที่ 3 ที่บริษัทฯ เปิดให้บริการเพิ่มขึ้นต่อเนื่อง
ขณะเดียวกันผลการดำเนินงานช่วง 9 เดือนแรกมีกำไรสุทธิ 697.81 ล้านบาท หรือ 0.119 บาทต่อหุ้น เพิ่มขึ้น 11% จากช่วงเดียวกันของปีก่อนที่มีกำไรสุทธิ 625.76 ล้านบาท หรือ 0.111 บาทต่อหุ้น